4. Anlægsbevilling - Nyt boligområde ved Ridder Munks Vej i Thorsø (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lokalplan nr. 66, vejloven
SAGENS INDHOLD
Byrådet skal i denne sag tage stilling til en anlægsbevilling på i alt 11,2 mio. kr. til udstykning og 
byggemodning af et nyt boligområde øst for Ridder Munks Vej i Thorsø. 
Den nye boligudstykning, som dækker et samlet areal på ca. 5 ha, er sidste etape i realiseringen af lokalplan 
nr. 66. Udstykningen indeholder 24 parcelhusgrunde samt 2 grunde til etablering af tæt-lav bebyggelse. 
Vedhæftede kortbilag – ”Nyt boligområde øst for Ridder Munks Vej i Thorsø” viser afgrænsningen af 
udstykningen med tilhørende veje. Projektet indeholder desuden en udvidelse af parkeringsarealet ved [adresse].
Der er som forberedelse af byggemodningen gennemført geotekniske forundersøgelser af området. 
Detailprojekteringen forventes afsluttet i 2021, og anlægsarbejderne vil blive udført i perioden marts 2022 
til september 2022.
Byggemodningen vil ske i overensstemmelse med lokalplan nr. 66 – ”Boligområde mellem [adresse] 
og [adresse] i Thorsø”.
VURDERING
Der er tidligere gennemsnitligt solgt 1-2 grunde årligt på Ridder Munks Vej. Teknik og Miljø vurderer, at 
samtlige grunde i den eksisterende udstykning vil være solgt ved udgangen af 2022, hvis den nuværende 
efterspørgsel fortsætter.   
Teknik og Miljø vurderer derfor, at der er behov for at igangsætte yderligere byggemodning i området, så 
den forventede efterspørgsel på grunde i Thorsø fortsat kan imødekommes. 
De geotekniske forundersøgelser har vist, at der sandsynligvis er grundlag for at indarbejde elementer til 
lokal afledning af regnvand (LAR) i udstykningen. Den videre detailprojektering skal vise i hvilket omfang 
dette er muligt, samt afdække hvilke tekniske løsninger det er muligt at anvende.
Detailprojekteringen skal ligeledes afdække, om der er behov for tilretning eller udvidelse af [adresse] i 
forbindelse med etableringen af ny vejtilslutning til Mark Søndergaard.
Det nye parkeringsareal vil blive anlagt med grusbelægning. Parkeringsarealet kan anvendes til byggeplads 
i forbindelse med en ombygning af Tungelundskolen, og den resterende tid som parkeringsplads. Det 
vurderes, at den nuværende kapacitet herved udvides med ca. 20 pladser. Parkeringsarealet vil blive 
placeret ved [adresse] på modsatte side af den eksisterende parkeringsplads.
Udbud og salg af grunde forventes påbegyndt i 3. kvartal 2022. En særskilt sag om prissætning og salg af 
grundene vil senere blive forelagt til politisk behandling.
Sagsnr. EMN-2021-00091
DokID: 2434491
Marlene Henriksen
Teknik- og Miljøudvalget
09-09-2021 08:00
Teknik og Miljø vurderer, at udstykningen vil bidrage med en anselig klimabelastning i anlægsfasen, da 
etablering af veje, forsyningsledninger og bebyggelse generelt nødvendiggør et højt ressourceforbrug. 
Opførelse af nye energivenlige boliger, som tilsluttes Thorsø Fjernvarme, vil dog bidrage med et positivt 
klimaaftryk fremadrettet.
ØKONOMI
Anlægsudgifterne til forundersøgelser, byggemodning og etablering af parkeringsareal udgør 
overslagsmæssigt 11,2 mio. kr. fordelt som følger:
Anlægsudgifterne kan finansieres af jordforsyningsområdet suppleret af et mindre beløb fra kassen.
Der er i 2021 afsat et rådighedsbeløb på 4,5 mio. kr. til byggemodning og udstykning af 3. etape af 
boligområdet ved Ridder Munks Vej. Rådighedsbeløbet indeholder forventede udgifter til byggemodning af 
10-12 grunde i det resterende lokalplanområde.
Teknik og Miljø vurderer dog, at en samlet byggemodning af området mellem Ridder Munks Vej og 
Skolegade med fordel kan igangsættes på nuværende tidspunkt.
En samlet byggemodning medfører at der udover de 4,5 mio. kr. afsat i 2021, skal afsættes yderligere 6,4 
mio. kr. i 2022. Dermed er der afsat et samlet rådighedsbeløb på 10,9 mio. kr. til byggemodningen af 24 
parcelhusgrunde, samt 2 grunde til tæt-lav bebyggelse. Det foreslås, at rådighedsbeløbet indarbejdes i 
forbindelse med budgetlægningen på jordforsyningsområdet for 2022-25.
Udover ovennævnte anlægsudgifter vil der i 2022 være en udgift til vejafvandingsbidrag på 
overslagsmæssigt 160.000 kr., der skal konteres som en driftsudgift. Vejafvandingsbidraget bliver endeligt 
fastsat på baggrund af Favrskov Forsynings takster som en procentdel af anlægsudgiften til 
regnvandsanlægget.
Teknik og Miljø vurderer, at alle vejarealer i udstykningen vil blive optaget som offentlige veje. [adresse] 
Kommunes årlige udgifter til drift og vedligehold af det færdige vejanlæg vil således udgøre 
Aktivitet
Beløb kr.
Jord- og miljøtekniske undersøgelser
180.000
Arkæologi
150.000
Opmåling og udstykning
320.000
Detailprojektering, udbud, tilsyn og projektledelse
200.000
Vej- og stianlæg
4.700.000
Belysning
350.000
Tilslutningsafgifter
4.200.000
Fællesarealer og beplantning
250.000
Drift af området i salgsperioden
200.000
Uforudsete udgifter
350.000
I alt byggemodning
10.900.000
Etablering af parkeringsareal ved [adresse]
300.000
I alt byggemodning og parkeringsareal
11.200.000
overslagsmæssigt 50.000 kr. og omfatter hovedsageligt vintervedligehold, drift af vejbelysning, drift af 
rabatgræs, drift af vejafvanding samt vedligehold af asfaltbelægninger. Driftsudgifterne vil blive indarbejdet 
i forbindelse med den tekniske budgetlægning for 2022-25 på vejdriftsområdet. I 2022 indarbejdes desuden 
en enkeltstående driftsudgift på 160.000 kr. til vejafvandingsbidrag. 
Udgifterne til byggemodningen af området vil blive modsvaret af forventede løbende indtægter fra salg af 
grundene.
INDSTILLING
Direktøren for Teknik og Miljø indstiller til Byrådet:
1.
At Byrådet afsætter et rådighedsbeløb med tilhørende anlægsbevilling på 300.000 kr. i 2021 til 
etablering af parkeringsareal ved [adresse] finansieret af kassen.
2.
At der i forbindelse med budgetlægningen for 2022-25 på jordforsyningsområdet afsættes et 
rådighedsbeløb på 6,4 mio. kr. i 2022 til udstykning og byggemodning af Ridder Munks Vej.
3.
At Byrådet giver en anlægsbevilling på 10,9 mio. kr. til udstykning og byggemodning af resterende 
arealer i lokalplan nr. 66, finansieret af de afsatte rådighedsbeløb på 4,5 mio. kr. i 2021 og 6,4 mio. 
kr. i 2022.
4.
At der i forbindelse med budgetlægningen for 2022-25 indarbejdes 160.000 kr. i 2022 til finansiering 
af vejafvandingsbidrag og 50.000 kr. fra og med 2023 til drift og vedligehold af området.
BESLUTNING
Teknik- og Miljøudvalget, 9. september 2021
Fraværende: Ingen
Indstilles godkendt med den tilføjelse, at kapaciteten for det kommende parkeringsareal ved [adresse] udvides til 30 parkeringspladser.
Bilag
1.
Kortbilag - Nyt boligområde øst for Ridder Munks Vej i Thorsø (2466386)
